Uđđâ muusik kišto 2024

pienoiskuva|Käärijä láávdástmin pitáinis Cha Cha Cha UMK2024 koskâpuudâ ääigi
Uđđâ muusik kišto 2024 (uán. UMK2024 teikkâ UMK24) lâi 13. kerdi, ko lávlumkišto uárnejui. Uđđâ muusik kištoost väljejui Suomâ ovdâsteijee ive 2024 Euroviisuid, moh uárnejuvvojii Malmöst, Ruotâst tondiet ko Ruotâ ovdâsteijee Loreen vuoitij ive 2023 kišto. 

Kišto fiinaal uárnejui kuovâmáánu 10. peeivi 2024 Nokia Arenast Tamperest. Kiišton uásálistii 7 artistid. Windows95man finnij finalist 313 čyegisid eŋgâlâskielâg pitástis No Rules já vuoitij ubâ kišto, veikkâ aalmugijkoskâsiih rääđih adelii sunjin ucemustáá čuággáid puoh artistijn. Siämmáá ive vyesimáánust sun ovdâstij Suomâ ive 2024 Euroviisuin Malmöst, Ruotâst.

 Sajadâh 
Yle siirdij ive 2024 Uđđâ muusik kišto Tamperen Tuurkust, kost uárnejuvvojii iivij 2019, 2022 já 2023 kištoh. Yle mielâst oovdiš tábáhtusareena Logomo lâi meendu ucce, já tondiet tot usâškuođij uđđâ, stuárráb areena ive 2024 kiišton. Uuccâm vuájui tuše maadâ-Suomân, já uđđâ areena uccui Tuurkust, Tamperest já uáivikaavpugkuávlust. Loopâst uđđâ tábáhtussaijeen šoodâi Nokia Arena Tamperest.

 Formaat 
 Rääđih 

 Aalmugijkoskâsiih rääđih 
Suomâ ovdâsteijee ive 2024 Euroviisui finalist väljejii aalmugijkoskâsiih rääđih čiččâm enâmist: Armenia, Espanja, Ukraina, Luxemburg, Slovenia, Ovtâstum kunâgâskodde já Ruotâ. Rääđijesâneh lijjii: 

 Staatâ Rääđijeessân  Maléna  Rafael Herrera  Tvorchi   Eric Lehmann  Joker Out  Olly Alexander  Tobias

 Jođetteijeeh já čielgejeijeeh 
Taan ive kišto jođetteijen lijjii čaittâleijee Pilvi Hämäläinen, malli Viivi Pumpanen já lávloo Benjamin Peltonen, kii lâi uásálistám ive 2023 Uđđâ muusik kiišton.

Meid taan ive lâi máhđulâš čuávvuđ kišto Yle Areena já radio peht sehe orjâlâš- já anarâškielân. Linda Tammela čielgij orjâlâškielân já Heli Huovinen anarâškielân. Kišto puovtij čuávvuđ eres-uv kieláid, moi čielgejeijen lijjii Mikko Silvennoinen (suomâkielâ), Johan Lindroos já Eva Frantz (ruotâkielâ), Jaakko Oleander-Turja (eŋgâlâskielâ), Levan Tvaltvadze (ruošâkielâ) já Galyna Sergeyeva (ukrainakielâ). Seevvimkielâg čielgejeijen toimii Miguel Peltomaa (pitái seevvimtulkkum), Silva Belighti (syemmilâš seevvimkielâ) já Robin Hänninen (suomâruátálâš seevvimkielâ).

 Ovdil fiinaal 
pienoiskuva|Uđđâ muusik kišto 2024 lyevi kenraalhárjuttâs ääigi
Occeeh vuolgâttii pitáidis porgemáánu 21.–24. peeivi 2023. Ive 2024 kiišton vuolgâttuvvojii ohtsis 419 pittád, main Yle valjim rääđi valjij 7 pittád finalân. Rääđi almostitij finalistij noomâid uđđâivemáánu 10. peeivi 2024: Cyan Kicks, Sexmane, Sara Siipola, Jesse Markin, Windows95man, Sini Sabotage, Mikael Gabriel x nublu. Finalistij pitái videoh almostuvvii Uđđâ muusik kišto jieijâs YouTube-kanavast já Yle Areenast uđđâivemáánu 11. peeivi rääjist ohtâ häävild. 

 Artist Pittá Kielâ Laavlârähteeh Cyan Kicks Dancing With Demons eŋgâlâskielâ Dan Lancaster, Elize Ryd, Niila Perkkiö, Sara Ryan, Susanna Alexandra Sexmane Mania suomâkielâ Daniel Okas, Edward Maximilian Sene, Jussi "Jussifer" Karvinen, Santeri Kauppinen Sara Siipola Paskana suomâkielâ Emmi Hakala, Kaisa Korhonen, Mikko Koivunen, Sara Siipola Jesse Markin Glow eŋgâlâskielâ Jesse Markin, Totte Rautiainen Windows95man No Rules eŋgâlâskielâ Henri Piispanen, Jussi Roine, Teemu Keisteri Sini Sabotage Kuori mua suomâkielâ Aleksanteri Hulkko, Sini-Maria Makkonen, Sonny Kylä-Liuhala, Veikka Erkola, Vilma Virintie Mikael Gabriel x nublu Vox populi suomâ- já eestikielâ Aniachunamoso Nnebedum, Elias Hjelm, Markkus Pulk, Mikael Gabriel, Omar Aberkane, Teemu Juhani Javanainen 

 Fiinaal 
pienoiskuva|Syemmilâš lávloo Katri Helena láávdástmin ive 1979 Euroviisui pitáinis Katson sineen taivaan UMK2024 ääigi
pienoiskuva|Mikael Gabriel x nublu láávdástmin pitáinis Vox populi
pienoiskuva|Cyan Kicks láávdástmin pitáinis Dancing With Demons
pienoiskuva|Jesse Markin láávdástmin pitáinis Glow
pienoiskuva|Sara Siipola láávdástmin pitáinis Paskana
Fiinaal uárnejui kuovâmáánu 10. peeivi 2024 Nokia Arenast Tamperest. Vuolgâttâs Yle TV1:st keččii lávurduv koskâmiärálávt paijeel 1,2 miljovn olmožid Suomâst Finnpanel mield. Yle Areena peht vuolgâttâs keččii 11.2.2024 räi suulân 0,8 miljovn kerdid.

Finalist artisteh lávdástii čuávuváá oornigist:

 Nr. Artist Pittá 1 Sini Sabotage Kuori mua 2 Cyan Kicks Dancing With Demons 3 Jesse Markin Glow 4 Mikael Gabriel x nublu Vox populi 5 Sara Siipola Paskana 6 Sexmane Mania 7 Windows95man No Rules

 Jienâstem 
+ Aalmugijkoskâsij raađij adelem jienah Nr. Artist Pittá        Ohtsis 1 Sini Sabotage Kuori mua 12 - - 6 6 4 10 38 2 Cyan Kicks Dancing With Demons 6 8 10 10 2 8 4 48 3 Jesse Markin Glow 2 2 4 - 8 6 12 34 4 Mikael Gabriel x nublu Vox populi 4 10 12 8 4 2 2 42 5 Sara Siipola Paskana 8 12 8 12 12 10 8 70 6 Sexmane Mania 10 4 2 2 10 0 6 34 7 Windows95man No Rules 0 6 6 4 0 12 0 28

+ Aalmugjienah Nr. Artist PittáJienahProoseentČuággáh 1 Sini Sabotage Kuori mua  3,06 % 27 2 Cyan Kicks Dancing With Demons  9,08 % 80 3 Jesse Markin Glow  8,86 % 76 4 Mikael Gabriel x nublu Vox populi  15,30 % 136 5 Sara Siipola Paskana  23,00 % 203 6 Sexmane Mania  8,40 % 74 7 Windows95man No Rules  32,30 % 285

 Kišto loppâpuáđus 
Aalmugijkoskâsij raađij adelem jienah já aalmugjienah reknistuvvojii oohtân nuuvt ete aalmugjienâi tiädduárvu lâi 75 % já aalmugijkoskâsij raađij jienâi 25 %.

 Nr. Artist Pittá Aalmugijkoskâsij raađijadelem jienah Aalmugjienah Ohtsis Saje 1 Sini Sabotage Kuori mua 38 27 65 7 2 Cyan Kicks Dancing With Demons 48			 80 128 4 3 Jesse Markin Glow 34			 76 110 5 4 Mikael Gabriel x nublu Vox populi 42			 136 178 3 5 Sara Siipola Paskana 70			 203 273 2 6 Sexmane Mania 34			 74 108 6 7 Windows95man No Rules 28			 285 313 1

 Fáádást eres soojijn 

 Käldeeh 

*